62 



Den 3 Juli 1907 traf jeg paa Stormkap en mere end almindelig 

 tillidsfuld Rugefugl. Efter at jeg i henved en halv Time havde 

 opholdt mig ved Reden, paa hvilken Fuglen den meste Tid 

 roligt blev liggende, saa at jeg kunde foretage ikke mindre end 

 5 fotografiske Optagelser af den, borttog jeg Æggene, som var 

 ret stærkt rugede — ca. 10 Dage. Fuglen løb derefter stedse lige 

 ved mine Fødder, lagde sig nu og da paa den tomme Rede, 

 rejste sig atter for at kigge ned i denne og plukkede med Næbbet 

 Redeunderlaget op for paa denne Maade at forvisse sig om, at 

 Æggene virkelig var borte. Gentagne Gange lagde Fuglen sig 

 herefter paa Reden og søgte til sidst efter sine Æg i Fordyb- 

 ninger og under Planter i Nærheden. Til sidst krøb den helt 

 ind under Fotografiapparatet, som jeg havde ladet ligge ved Reden. 

 Da den atter vendte tilbage fra denne sidste Rekognoscering, var 

 dens Haab udslukt. Med et kort Skrig steg den højt til Vejrs, 

 og under lynsnar Flugt forsvandt den Vest ude i Terrainet. I 

 henved en Time afventede jeg forgæves Fuglens Tilbagekomst. 



Sandløberens normale Rugestilling kan nærmest betegnes som 

 høj. Kroppen er lidet tiltrykt og Hals og Hoved temmelig højt 

 hævet. Rugetiden er 23 å 24 Døgn. Som Regel begynder Brist- 

 ningen af Ægskallen allerede ca. 3 Døgn forinden Ungernes 

 Fremkomst. For ikke at vække Kjovers og Ravnes Opmærksom- 

 hed fjærner Fuglen straks omhyggeligt Ægskallerne fra Reden. 

 Mellem de enkelte Ungers Fremkomst er der højst nogle faa 

 Timer, og Ungerne forlader samtidigt Reden, saa snart den sidst 

 fødte er stærk nok dertil o : naar Dunene er blevne tørre. 



Anser Moderfuglen Redens nærmeste Omgivelser for utrygge 

 for Yngelen eller for fattige paa Næring, fører den straks de spæde 

 Unger bort derfra. Jeg har saaledes truffet nys udklækkede 

 Unger, næppe 1 Time efter at de havde forladt Reden, 5 — 600 

 Meter fjernede fra denne. I de paagældende Tilfælde maa Anled- 

 ningen vel nærmest søges i den Forstyrrelse, mine hyppige Besøg 

 ved Reden under Rugningen voldte. Tidligst har jeg fundet 

 nylig fødte Sandløberunger 11 Juli, senest 2 August, hvilke sidste, 

 hvad Tiden angaar, maa betegnes som unormale. Af den om- 

 hyggelige og yderst aarvaagne Moder føres Ungerne nu i de føl- 

 gende 12 — 14 Dage omkring paa Stensletter, ved Smeltevands- 

 overrislinger og Ferskvandsbredder ivrigt sysselsatte med at søge 

 Næring, der i denne Periode udelukkende bestaar af Smaa- 

 insekter og disses Larver og Pupper. For Nattekulden og de 



